
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390.
Ηλεκτρονική διεύθυνση: www.pomens.gr - facebook ΠΟΜΕΝΣ 
Email: info@pomens.gr
            Αθήνα, 4 Φεβρουαρίου  2020
                                          ΔΕΛΤΙΟ ΤΥΠΟΥ

Η Πανελλήνια Ομοσπονδία Ενώσεων Στρατιωτικών - ΠΟΜΕΝΣ, την 01 Φεβρουαρίου 2020 πραγματοποίησε το 5ο Γενικό Συμβούλιο και τη συνεδρίαση του Διοικητικού Συμβουλίου της, στην αίθουσα δημοτικού συμβουλίου του Δημαρχιακού Μεγάρου Αθηνών.
Το Γενικό συμβούλιο τίμησαν με την παρουσία τους και απηύθυναν χαιρετισμό οι κάτωθι: Υπουργός Ανάπτυξης και Επενδύσεων Άδωνις Γεωργιάδης, Βουλευτής Νοτίου Τομέα Αθηνών Διονύσιος Χατζηδάκης, Βουλευτής Ανατολικής Αττικής Βασίλειος Οικονόμου, Βουλευτής Νοτίου Τομέα Αθηνών Βασίλειος Σπανάκης Βουλευτής Α Πειραιώς και Νήσων – τ. Υπουργός Ναυτιλίας Θεόδωρος Δρίτσας, Βουλευτής Βορείου Τομέα Αθηνών και π. Υπουργός Ανδρέας Λοβέρδος, Περιφερειάρχης Αττικής Γεώργιος Πατούλης, Δήμαρχος Αθηνών Κώστας Μπακογιάννης, τ. Υπουργός Εθνικής Άμυνας Παναγιώτης Ρήγας, και ο Γενικός Γραμματέας ΠΟΕΥΠΣ Λαυράνος Νικόλαος.
Λόγω ανειλημμένων υποχρεώσεων απηύθυναν έγγραφο χαιρετισμό προς το Γενικό συμβούλιου οι κάτωθι: Υπουργός Εξωτερικών Νίκος Δένδιας, Υπουργός Προστασίας του Πολίτη Μιχάλης Χρυσοχοϊδης, Υπουργός Εσωτερικών Τάκης Θεοδωρικάκος, Υπουργός Αγροτικής Ανάπτυξης και Τροφίμων Μάκης Βορίδης, Υπουργός Ναυτιλίας και Νησιωτικής Πολιτικής Ιωάννης Πλακιωτάκης, Αναπληρωτής Υπουργός Εξωτερικών Μιλτιάδης Βαρβιτσιώτης, Υφυπουργός Εθνικής Άμυνας Αλκιβιάδης Στεφανής, Υφυπουργός Αθλητισμού Λευτέρης Αυγενάκης, Υφυπουργός Υποδομών και Μεταφορών Γιάννης Κεφαλογιάννης, και οι Βουλευτές Όλγα Κεφαλογιάννη, Κωνσταντίνος Κυρανάκης, Αθανάσιος Πλεύρης, Άγγελος Συρίγος, Βασίλειος Κεγκέρογλου, Όλγα Γεροβασίλη,  Χρήστος Δεμερτζόπουλος, Αθανάσιος Καββαδάς, Σταύρος Καλαφάτης, Σοφία Σακοράφα, Μιχαήλ Παπαδόπουλος και ο Γενικός Γραμματέας του Υπουργείου Εθνικής Άμυνας Αντώνης Οικονόμου.

Στο Γενικό Συμβούλιο, συμμετείχαν οι πρωτοβάθμιες ενώσεις, όπου ενημερώθηκαν για μία σειρά θεμάτων που απασχολούν την καθημερινότητα όλων των συναδέλφων μας. Ακούστηκαν οι απόψεις όλων των παρευρισκόμενων μελών των Διοικητικών Συμβουλίων και κατατέθηκαν προτάσεις για ψήφιση από το Διοικητικό Συμβούλιο της Ομοσπονδίας.
Ιδιαίτερα συγκινητική στιγμή κατά τη διάρκεια του Γ.Σ. ήταν η βράβευση στρατιωτικών της Ομοσπονδίας και του Αντιπροέδρου της Αεροπορικής Ακαδημίας κ. Τσαούσογλου Ευστράτιου, που έσωσαν συνάνθρωπό μας από το απονενοημένο διάβημα στον 8ο όροφο επί της οδού Λυκούργου όπου συστεγάζονται τα γραφεία της ΠΟΜΕΝΣ και της Αεροπορικής Ακαδημίας.
Εκφράζουμε τις θερμές μας ευχαριστίες σε όλους τους παριστάμενους πολιτικούς που ανταποκρίθηκαν στην πρόσκληση μας, αλλά και στους εκπροσώπους των Ομοσπονδιών των Σωμάτων Ασφαλείας, προσδίδοντας αισιοδοξία και προοπτική στο οικοδόμημα της θεσμικής μας εκπροσώπηση. 

Τέλος ευχαριστούμε το Δήμαρχο και το προσωπικό του Δημαρχείου Αθηνών για τη διάθεση του Μεγάρου αλλά και για τη συμβολή – συνεργασία τους, καθώς και τις Ενώσεις και τα μέλη των ΔΣ, όπου μέσα από τις διεργασίες παράχθηκε εποικοδομητικό έργο και αναδείχθηκε η Δημοκρατία, η Συναδελφικότητα και η Ενότητα.

